קווין הארט

קווין דארנל הארט (באנגלית: Kevin Darnell Hart; נולד ב-6 ביולי 1979) הוא קומיקאי, סטנדאפיסט, שחקן, תסריטאי ומפיק אמריקאי. בשנת 2013 דורג על ידי מגזין פורבס במקום השישי ברשימת הקומיקאים המרוויחים ביותר. קווין דארנל הארט נולד בצפון פילדלפיה שבפנסילבניה ארצות הברית. אביו הנרי רוברט וית'רספון נכנס ויצא מבית הסוהר לעיתים קרובות, הואיל וסבל מבעיית התמכרות לקוקאין, ולפיכך גדל הארט במשך רוב ילדותו במשפחה חד-הורית לצד אחיו הגדול רוברט הארט, ואמו ננסי הארט שגידלה את השניים. הוא הכניס את ההומור לחייו כשהיה צריך למצוא דרך להתמודד עם הקשיים, ואף נעזר בו כדי להתרחק מצרות. לאחר לימודיו בתיכון עבר הארט לעיר ניו יורק במטרה ללמוד בקולג' קהילתי, שם סיים את לימודיו כעבור שנתיים, ולאחר מכן עבר לברוקטון שבמסצ'וסטס. בשעה שהחזיק במשרה של מוכר נעליים בברוקטון, הארט חזר לעיר הולדתו פילדלפיה, שם הופיע בערב קומיקאים חובבים במועדון לילה, ומאותו הרגע החל לקחת את הקריירה כסטנדאפיסט ברצינות רבה יותר. אמו ננסי הארט נפטרה בשנת 2006 ממחלת הסרטן, ודרכו להתמודד עם האובדן היא לשלב אותה בהופעותיו. בהמשך הארט בחר לחדש את הקשר עם אביו לאחר שזה התגבר על בעיית הסמים שלו בהצלחה. הופעתו הגורלית אירעה בעיר הולדתו פילדלפיה במועדון בשם Laff House - שמאז הספיק להיסגר ולהיפתח מחדש - שם הופיע כקומיקאי חובב עם שם הבמה Lil’ Kev the Bastard (קווין הממזר הקטן) ותפס את תשומת לבו של קית' רובינסון, קומיקאי ותיק שהחליט לקחת אותו תחת חסותו, זאת לאחר התחלה חלשה בקריירה במהלכה הארט לא זכה להתלהבות רבה או תמיכה מצד הקהל בשל העובדה שלדבריו היה "כל כך מבולבל עד שלא ידע מה לעשות וניסה לחקות את כולם (קומיקאים אחרים)". ההופעה הגורלית באה בעקבותיהן של הופעות רבות במהלכן ספג קריאות בוז לעיתים קרובות, ובאחת מהן אף נזרקה לעברו כנף עוף מצד צופה שקרא לעברו קריאות ביניים. כשהיה בתחילת דרכו המקצועית בשנות ה-90 המאוחרות, הארט נפל בקסמיהם של קומיקאים כמו כריס טאקר וג'יי. בי סמוב, אולם תחת הדרכתו של רובינסון הוא מצא את סגנונו הייחודי כאשר החל להופיע עם שמו האמיתי, כמו גם לשאוב את ההשראה לחומרים להופעות מחוויותיו האישיות, ומאז לא עבר זמן רב עד שזכה במספר תחרויות של סטנדאפיסטים חובבים לאחריהן החל להופיע באופן קבוע במועדונים. בשנת 2002 הופיע בפעם הראשונה על מסך הטלוויזיה כשהשתתף במספר פרקים בסדרה Undeclared בתפקיד אורח, ובפעם הראשונה על המסך הגדול באותה השנה בסרט Paper Soldiers בתפקיד ראשי. בשנה שלאחריה הופיע בשני סרטים נוספים, ביניהם "מת לצעוק 3", ובמספר סדרות טלוויזיה בתפקידים משניים. אמנם נדמה כי הקריירה של הארט החלה לקבל תפנית רק בשנת 2004, כאשר הופיע במשך חצי שעה בספיישל סטנד-אפ במסגרת הערוץ קומדי סנטרל, הופעה שבעקבותיה רשת ABC בחרה להעניק לו קומדיית מצבים בכיכובו בשם The Big House, שם גילם את עצמו בתור גבר עשיר שנאלץ לעבור לגור עם משפחתו כחולת הצווארון בפילדלפיה לאחר שאביו מעל בכספי לקוחותיו. אם כי לא כך היה הדבר, מאחר שלסדרה לא היה קהל רב והיא התבטלה לאחר שישה פרקים בלבד. בהמשך אותה השנה קיבל תפקיד קטן בסרט "ואז הגיעה פולי" וכיכב לצד סנופ דוג בסרט השנוי במחלוקת "הכל כלול", שנקטל על ידי המבקרים ואף הופיע ברשימת "50 הסרטים הגרועים ביותר" של המגזין "Empire" גם אחרי עשר שנים ליציאתו. במשך חמש השנים הבאות לקח חלק בפרויקטים רבים בתפקידים שוליים, ביניהם הסרטים "בתול בן ארבעים", "מת לצעוק 4", "המירוץ לזהב" ו"סופרהירו", ובטלוויזיה הופיע בסדרות רבות, זאת עד לכאשר החליט בשנת 2009 לחזור להופיע על הבמות וערך את סיבוב הופעות הסטנד-אפ הראשון שלו שנקרא "Kevin Hart: I'm a Grown Little Man". בינתיים, הארט המשיך לקבל תפקידים, גדולים יותר וגדולים פחות, בסדרות כמו "אנשי המסיבות" ובקומדיית החרב והכושפות "קרוד מאנדון וחרב האש הבוערת", כמו גם בסרטים "למות מלוויה" ו"פגוש את הפוקרס הקטנים" כדרך לחשוף את עצמו, ובשנת 2010 יצא לסיבוב הופעות הסטנד-אפ השני שלו ברחבי ארצות הברית; Kevin Hart: Seriously Funny. בעוד הארט ממשיך לקבל תפקידים קטנים, בשנת 2011 יצא לאקרנים "Kevin Hart: Laugh at My Pain", סרט סטנד-אפ דוקומנטרי בכיכובו, אותו גם הפיק וכתב, אשר הפך לאחד מסרטי הקומדיה המרוויחים ביותר של אותה השנה לאחר שהצליח לגרוף כ-15$ מיליון דולר בקופות. בשנת 2012 לוהק לתפקיד ראשי בסרט "לחשוב כמו גבר", שם שיחק בין היתר לצדם של מייקל איליי, ג'רי פררה, רג'ינה הול וטראג'י פ. הנסון, ושיחק בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט, ובאותה השנה הנחה את טקס פרסי הווידאו-קליפים של MTV. בתחילת 2013 החלו שידורי הריאליטי "Real Husbands of Hollywood", פרודיה על תוכנית המציאות "עקרות בית אמתיות" וזכה לפופולריות רבה, בנוסף לעובדה שהייתה לתוכנית הנצפית ביותר בקרב בוגרים בגילאי 18–49 בתחילת דרכה, ובהמשך השנה יצא לאקרנים סרט סטנד-אפ דוקומנטרי נוסף בכיכובו בשם "קווין הארט: תנו לי להסביר" ב-3 ביולי, אשר זכה לביקורות חיוביות ברובו והכנסותיו עלו על התקציב שלו פי 15. בשנת 2013 הוא הנחה את תוכנית המערכונים הפופולרית סאטרדיי נייט לייב, מאז הספיק להנחות אותה בשנית ב-2015, ועד סוף שנת 2014 הופיע בלא פחות משבעה סרטים - בשלושה מתוכם בתפקיד ראשי - ביניהם סוף., סוגרים חשבון, שחק אותה שוטר, בנוגע לאמש וסרט ההמשך לחשוב כמו גבר 2. בשנת 2015 הנחה את הספיישל "ג'סטין ביבר על הגריל" בערוץ קומדי סנטרל. הארט ממשיך בפועלו כשחקן קומי כדרך לבניית חשיפתו העולמית, ומשנת 2015 החל להיות מלוהק לתפקידים ראשיים בלבד, כמו גם בפרויקטים בשנים 2016 ו-2017, וכל זאת לצד המשך מתן הופעות סטנד-אפ על במות ברחבי ארצות הברית. בשנת 2016 דיבב הארט את קולה של הדמות סנובול בסרט המונפש החיים הסודיים של חיות המחמד, וב-14 באוקטובר של שנה זו יצא לאקרנים סרט הסטנד-אפ הדוקומנטרי השלישי שלו במספר בשם "Kevin Hart: What Now?". בשנת 2018, הוא הפיק לראשונה סרט, "חכם בלילה" וגם כיכב בו. ב-2019, כיכב בגרסה האמריקאית לסרט הצרפתי "מחוברים לחיים". בשנת 2021, כיכב בסרט של נטפליקס "אבהות" והצטלם לסרט "בורדרלנדס" שיצא ב-2022. הארט הושפע מסטנדאפיסטים אפרו-אמריקאים, והוא מציין את הקומיקאים כריס רוק, אדי מרפי, דייב שאפל, ביל קוסבי, ריצ'רד פריור, ג'ורג' קרלין, ג'רי סיינפלד, מרטין לורנס, ברני מק, ונדה סייקס, די. אל הגלי, סטיב הארווי וסדריק דה אינטרנטיינר כמעוררי השראות קומיות עבורו, ואף רבים מהם הוא מחשיב כחבריו. הארט נישא לקומיקאית טורי הארט בשנת 2003 ולהם שני ילדים; בת בשם האבן לי ובן בשם הנדריקס. בפברואר 2010 הגישו השניים בקשה לגירושים עקב "פערים בלתי ניתנים לגישור". ההליך הסתיים בנובמבר 2011. באוגוסט 2014 התארס עם בת זוגו אניקו פאריש ובאוגוסט 2016 הזוג התחתן בסנטה ברברה. בנם, קנזו נולד בנובמבר 2017. בדצמבר אותה שנה, הודה הארט כי בגד באשתו כאשר הייתה בהיריון. בספטמבר 2020, נולדה בתם קאורי. בשנת 2017, הוערך הונו של הארט בכ-32.5 מיליון דולר. ב-14 באפריל 2013 הארט נעצר לפנות בוקר עקב חשד לנהיגה בשכרות, זאת לאחר שנצפה מזגזג עם מכוניתו בין נתיבי התנועה בכביש מהיר בקליפורניה ואף היה מיועד להתנגש חזיתית עם מכלית דלק. הארט נכשל בבדיקת שכרות פיזית ונשלח לכלא עד לכאשר השתחרר בערבות. ב-5 באוגוסט 2013 הוא הועמד לדין בגין נהיגה תחת שכרות, ונשפט לשלוש שנים מאסר על תנאי לאחר שהשתמש בסעיף no contest בחוק האמריקאי, לפיו הוא לא הודה באשמה ולא כפר בה. ב-1 בספטמבר 2019 נפצע הארט בתאונת דרכים בקליפורניה. הוא שוחרר מבית החולים לאחר תשעה ימים. בשנת 2023 שוב נפצע הארט, הפעם במהלך תחרות ריצה מול ידידו סטיבן רידלי. במהלך הריצה הוא קרע שרירי בטנו התחתונים ונאלץ להתנייד בכיסא גלגלים בעת השיקום. הארט שיתף את עוקביו באינסטגרם שהפציעה היא תוצאה של זלזול במשמעות של גילו (44) ולכן הוא ממליץ לכולם ללמוד מטעותו מדיה וקבצים בנושא קווין הארט בוויקישיתוף אתר האינטרנט הרשמי של קווין הארט קווין הארט, ברשת החברתית פייסבוק קווין הארט, ברשת החברתית אקס (טוויטר) קווין הארט, ברשת החברתית אינסטגרם קווין הארט, ברשת החברתית טיקטוק קווין הארט, במסד הנתונים הקולנועיים IMDb (באנגלית) קווין הארט, באתר AllMovie (באנגלית) קווין הארט, באתר Rotten Tomatoes (באנגלית) קווין הארט, באתר Box Office Mojo (באנגלית) קווין הארט, באתר Metacritic (באנגלית) קווין הארט, במסד הנתונים הקולנועיים KinoPoisk (ברוסית) קווין הארט, באתר MusicBrainz (באנגלית) קווין הארט, באתר Discogs (באנגלית) קווין הארט, באתר Songkick (באנגלית) קווין הארט, באתר בילבורד (באנגלית) דייב איצקוף, ניו יורק טיימס, קווין הארט רוצה שהעולם יידע שהוא מסוגל לעשות הכל. גם לרצוח, באתר הארץ, 8 בדצמבר 2021 Kevin Hart - Biography, http://www.biography.com, ארכיון [1], http://my.xfinity.com/, פורסם בשנת 2013 Life Sends Lemons? Make Comedy, http://www.nytimes.com/, פורסם ב-30 באוגוסט 2012 Kevin Hart: 15 Things You (Probably) Don't Know About the 'Ride Along' Star, http://news.moviefone.com/, פורסם ב-17 בינואר 2014 Kevin who? Comedian Kevin Hart's soaring career emerges from under the radar, http://www.elpasotimes.com/, פורסם ב-30 במרץ 2012 Kevin Hart: Top 10 Facts You Need to Know, http://www.nytimes.com/, פורסם ב-17 באפריל 2014 Laff House closes after 17 years on South Street, http://www.passyunkpost.com/, פורסם ב-11 ביולי 2013 The Laff House Comedy Club is Back!, http://princetheater.org/, ארכיון Interview: Kevin Hart not shy about past flubs, http://articles.chicagotribune.com/, פורסם ב-22 בינואר 2012 Undeclared, http://www.imdb.com/, ארכיון Paper Soldiers, http://www.imdb.com/, ארכיון The 50 Worst Movies Ever, http://www.empireonline.com/, ארכיון Kevin Hart: I'm a Grown Little Man, http://www.imdb.com/, ארכיון Kevin Hart: Seriously Funny, http://www.imdb.com/, ארכיון Laugh at My Pain, http://www.imdb.com/, ארכיון CABLE'S NUMBER ONE SITCOM?: "REAL HUSBANDS OF HOLLYWOOD", http://www.rogerebert.com/, פורסם ב-15 באוקטובר 2013 KEVIN HART: LET ME EXPLAIN (2013), http://www.rottentomatoes.com/, ארכיון Kevin Hart: Let Me Explain (2013), http://www.the-numbers.com/, ארכיון Kevin Hart/Macklemore & Ryan Lewis, http://www.imdb.com/, ארכיון Kevin Hart/Sia, http://www.imdb.com/, ארכיון Kevin Hart Hosting Justin Bieber’s Comedy Central Roast, http://www.thewrap.com/, פורסם ב-9 בפברואר 2015 "אני רוצה להפוך להצלחה בינלאומית", http://www.mako.co.il/, פורסם ב-23 במרץ 2015 If Kevin Hart, Eric Stonestreet and Louis C.K. Were Pets, What Would They Be? See Here!, http://www.people.com/, פורסם ב-17 ביוני 2015 ‘Kevin Hart: What Now?’ Concert Movie Set for Oct. 14, 2016, Release, http://variety.com/, פורסם ב-6 במאי 2015 5 Comedians Who Inspired Kevin Hart, In His Own Words, http://thecomicscomic.com/, פורסם בשנת 2012 Black History Month: Kevin Hart Names The Comedians Who Influenced Him Most, http://www.vibe.com/, פורסם ב-21 בפברואר 2014 Kevin Hart Divorce: Talks Split On 'The Rosie Show', http://www.huffingtonpost.com/, פורסם ב-20 בינואר 2012 Photo Fab: Kevin Hart Takes Daughter to First Father-Daughter Dance, http://www.essence.com/, פורסם ב-3 בפברואר 2014 Kevin Hart: I'm Divorced, And Still Rich!, http://www.tmz.com/, פורסם ב-22 במרץ 2013 Kevin Hart Is Engaged to Eniko Parrish – Watch the Sweet Proposal (VIDEO), http://www.people.com/, פורסם ב-19 באוגוסט 2014 Drunken driving arrest a 'wake-up' call, comedian Kevin Hart says, http://edition.cnn.com/, פורסם ב-15 באפריל 2013 Comedian Kevin Hart Pleads No Contest To DUI, http://losangeles.cbslocal.com/, פורסם ב-5 באוגוסט 2013 Madani, Doha (1 בספטמבר 2019). "Kevin Hart suffers 'major back injuries' after car crash". NBC News. נבדק ב-1 בספטמבר 2019. {{cite web}}: (עזרה) Kevin Hart Is Out of the Hospital and Being Treated at a Rehab Facility Following Car Crash הכוכב חושף: "אני בכיסא גלגלים, לא יכול ללכת", באתר ‏מאקו‏, 24 באוגוסט 2023 דבורה, ארז (2024-08-09). ""בורדרלנדס": העיבוד הזה למשחק הוידאו האהוב זכה בקייט בלאנשט. מסכנה". Ynet. נבדק ב-2024-08-09.